**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VI. volebné obdobie**

Číslo: CRD-1654/2012

### 199a

### S p o l o č n á s p r á v a

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Otta BRIXIHO, Richarda RAŠIHO, Pavla PAŠKU a Milana GÉCIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu** **poslancov Národnej rady Slovenskej republiky Otta BRIXIHO, Richarda RAŠIHO, Pavla PAŠKU a Milana GÉCIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 235 z 27. septembra 2012 pridelila **návrh poslancov Národnej rady Slovenskej republiky Otta BRIXIHO, Richarda RAŠIHO, Pavla PAŠKU a Milana GÉCIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199)** na prerokovanie týmto výborom:

**Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 87 z 9. októbra 2012 s návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 37 z  11. októbra 2012 s  návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

1. **K čl. I, 1. bodu**
2. bod sa vypúšťa, ostatné body sa primerane prečíslujú.

Pripomienka zohľadňuje existenciu legislatívnej skratky „štatút“ zavedenú v § 1 zákona Slovenskej národnej rady č. 401/1990 Zb. o  meste Košice v znení neskorších predpisov, vzhľadom na ktorú je 1. bod nadbytočný.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 2. bodu**

2. bod znie:

„2. V § 3 ods. 1 sa slová „v prílohe č. 1 tohto zákona“ nahrádzajú slovami „v štatúte“.

Príloha č. 1 sa vypúšťa. Zároveň sa zrušuje číslovanie prílohy č. 2.“.

Pripomienka zohľadňuje skutočnosť, že zákon č. 162/1995 Z. z. katastrálny zákon v znení neskorších predpisov neurčuje katastrálne územia mesta Košíc. Tie sú podľa čl. I, 27. bodu návrhu zákona /§ 18 ods. 1 písm. b)/ predmetom úpravy v štatúte mesta.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 3. bodu**

3. bod znie:

„3. V § 3 ods. 2 prvej vete sa slová „v prílohe č. 2“ nahrádzajú slovami „v prílohe“ a v druhej vete sa slová „ustanoví mestské zastupiteľstvo“ nahrádzajú slovami „ustanoví štatút“ a v § 3 ods. 6 sa vypúšťajú slová „č. 2 tohto zákona“.

Pripomienka reaguje na zrušenie číslovania prílohy č. 2 a v tomto zmysle upravuje navrhované ustanovenie.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 4. bodu**

V § 3 odseku 4 sa vypúšťa slovo „všeobecnom“.

Pripomienka vypúšťa obsahovo nadbytočné slovo.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 9. bodu**

V § 8 ods. 1 úvodnej vete sa vypúšťajú slová „podľa osobitného zákona1f)“.

Poznámka pod čiarou k odkazu 1f sa vypúšťa.

Referendum mesta sa nebude vyhlasovať podľa zákona o obecnom zriadení, ale podľa tohto zákona. Odkaz vrátane poznámky pod čiarou nie je potrebný, pretože podporná platnosť príslušných ustanovení zákona č. 369/1990 Zb. o obecnom zriadení v znení neskorších predpisov týkajúcich sa referenda vyplýva z § 24 ods. 1 zákona č. 401/1990 Zb. o meste Košice v znení neskorších predpisov.

Ústavnoprávny výbor NR SR

**Gestorský výbor odporúča schváliť.**

1. **K čl. I, 10. bodu**

V § 8a ods. 1 úvodnej vete sa vypúšťajú slová „podľa osobitného zákona1f)“.

Referendum mesta sa nebude vyhlasovať podľa zákona o obecnom zriadení, ale podľa tohto zákona. Odkaz vrátane poznámky pod čiarou nie je potrebný, pretože podporná platnosť príslušných ustanovení zákona č. 369/1990 Zb. o obecnom zriadení v znení neskorších predpisov týkajúcich sa referenda vyplýva z § 24 ods. 1 zákona č. 401/1990 Zb. o meste Košice v znení neskorších predpisov.

Ústavnoprávny výbor NR SR

**Gestorský výbor odporúča schváliť.**

1. **K čl. I, 10. bodu**

V § 8a ods. 1 písmene b) sa vypúšťajú slová „podľa tohto zákona“.

Pripomienka vypúšťa obsahovo nadbytočné slová.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 10. bodu**

V § 8a ods. 1 písmeno d) sa slová „určuje štatút mesta“ nahrádzajú slovami „ustanovuje štatút“.

Pripomienka legislatívno-technicky spresňuje navrhované ustanovenie a zároveň reflektuje na dodržiavanie legislatívnej skratky „štatút“.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 10. bodu**

V § 8a ods. 2 úvodnej vete sa vypúšťajú slová „aj z vlastnej iniciatívy“.

Pripomienka vypúšťa obsahovo nadbytočné slová.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 10. bodu**

V § 10 ods. 3 písmeno n) sa vypúšťajú slová „alebo iné symboly mesta alebo jeho orgánov“.

Pozmeňovací návrh zohľadňuje skutočnosť, že iné symboly mesta ako sú uvedené v predmetnom ustanovení neexistujú a zároveň orgány mesta symboly mať nemôžu

Ústavnoprávny výbor NR SR

**Gestorský výbor odporúča schváliť.**

1. **K čl. I, 12. bodu**

V § 10 odsek 1 sa za slová „zastupiteľský zbor“ vkladá slovo „obyvateľov“.

Pripomienka legislatívno-technicky spresňuje navrhované ustanovenie.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 12. bodu**

V § 10 ods. 3 písmeno l) sa za slovo „mesta“ vkladá čiarka a slová „ako aj určiť mu plat“.

Pripomienka dáva do súladu navrhované ustanovenie s § 11 ods. 4 písm. j) zákona Slovenskej národnej rady č. 369/1990 Zb. o obecnom zriadení v znení neskorších predpisov.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 13. bodu**

Bod 13 sa vypúšťa.

Ostatné body sa primerane prečíslujú.

Novým riešením oproti platnému zneniu je len výnimka z limitu odmien pre dlhodobo uvoľneného námestníka primátora, ktorú však nemožno považovať za opodstatnenú najmä vzhľadom na požiadavku racionálneho vynakladania verejných prostriedkov.

Ústavnoprávny výbor NR SR

**Gestorský výbor odporúča schváliť.**

1. **K čl. I, 14. bodu**

V § 11 odsek 3 sa vypúšťa slovo „funkčne“.

Pripomienka vypúšťa obsahovo nadbytočné slovo.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 15. bodu**

V § 11a odsek 1 znie:

„(1) Primátora zastupujú najviac dvaja námestníci, ktorých spravidla na celé funkčné obdobie písomne poverí zastupovaním primátor do 60 dní od zloženia sľubu primátora; ak tak neurobí, námestníkov primátora zvolí mestské zastupiteľstvo. Zástupca primátora môže byť len poslanec mestského zastupiteľstva. Námestníci primátora zastupujú primátora v čase jeho neprítomnosti alebo nespôsobilosti na výkon funkcie v poradí a rozsahu určenom primátorom v písomnom poverení.“.

Zákonná lehota na poverenie výkonom funkcie námestníka primátora mesta a subsidiárny mechanizmus poverenia mestským zastupiteľstvom sú žiaduce v záujme zabezpečenia zriadenia tejto funkcie. Obdobnú úpravu obsahujú aj zákon č. 369/1990 Zb. o obecnom zriadení v znení neskorších predpisov a návrh novely zákona č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200).

Ústavnoprávny výbor NR SR

**Gestorský výbor odporúča schváliť.**

1. **K čl. I, 15. bodu**

V § 11a odsek 2 sa slovo „úlohy“ nahrádza slovami „náročnosť úloh“.

Pripomienka obsahovo zosúlaďuje predmetné ustanovenie s vecne rovnakým ustanovením § 15a odsek 2 (čl. I, 23. bod návrhu zákona).

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 15. bodu**

V § 11a odsek 3 znie:

„(3) Námestník primátora, ktorý je dlhodobo uvoľnený na výkon funkcie, sa na účely zdravotného poistenia, sociálneho poistenia a na účely starobného dôchodkového sporenia posudzuje ako zamestnanec v pracovnom pomere.“.

Poznámky pod čiarou k odkazom 5b a 5c sa vypúšťajú.

Ide o spresnenie predmetného ustanovenia v súlade s osobitnými predpismi.

Ústavnoprávny výbor NR SR

**Gestorský výbor odporúča schváliť.**

1. **K čl. I, 19. bodu**

V § 13 ods. 2 písmeno d) sa za slovo „nariadenia“ vkladá slovo „mesta“.

Pripomienka reflektuje na zavedenú legislatívnu skratku v § 3 odsek 4 (čl. I, 4. bod návrhu zákona).

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 21. bodu**

V § 14 odsek 1 sa za slová „zastupiteľský zbor“ vkladá slovo „obyvateľov“.

Pripomienka legislatívno-technicky spresňuje navrhované ustanovenie.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 21. bodu**

V § 14 odsek 1 sa odkaz na poznámku pod čiarou 1e) nahrádza odkazom na poznámku pod čiarou 1g).

Pripomienka opravuje nesprávne uvedený odkaz.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 21. bodu**

V § 14 odsek 2 sa za slovo „voľbami“ vkladajú slová „do orgánov samosprávy obcí“.

Pripomienka spresňuje predmetné ustanovenie.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 21. bodu**

V § 14 ods. 3 písmeno c) sa slová „vlastného a zvereného majetku“ nahrádzajú slovami „hospodárenia a nakladania s majetkom mestskej časti a so zvereným majetkom“.

Pripomienka obsahovo zosúlaďuje predmetné ustanovenie s vecne podobným ustanovením § 10 ods. 3 písm. c) (čl. I, 12. bod návrhu zákona).

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 21. bodu**

V § 14 ods. 4 tretej vete sa vypúšťa bodkočiarka a slová „toto obmedzenie sa nevzťahuje na zástupcu starostu, ktorý je na túto funkciu dlhodobo plne uvoľnený zo zamestnania a vykonáva ju na plný úväzok“.

Poznámka pod čiarou k odkazu 2b znie:

„2b) Zákon č. 663/2007 Z. z. o minimálnej mzde v znení neskorších predpisov.“.

Novým riešením oproti platnému zneniu je len výnimka z limitu odmien pre dlhodobo uvoľneného námestníka primátora, ktorú však nemožno považovať za opodstatnenú najmä vzhľadom na požiadavku racionálneho vynakladania verejných prostriedkov.

Ústavnoprávny výbor NR SR

**Gestorský výbor odporúča schváliť.**

1. **K čl. I, 22. bodu**

V § 15 ods. 2 písmeno d) sa za slová „ktoré nie sú“ vkladajú slová „zákonom alebo štatútom“.

Pripomienka obsahovo zosúlaďuje predmetné ustanovenie s vecne podobným ustanovením § 11 ods. 2 písm. d) (čl. I, 14. bod návrhu zákona).

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 22. bodu**

V § 15 odseku 3 sa vypúšťajú slová „v rozsahu svojej pôsobnosti“ a slovo „funkčne“.

Pripomienka vypúšťa obsahovo nadbytočné slová.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 23. bodu**

V  15a odsek 1 znie:

„(1) Starostu zastupuje zástupca starostu, ktorého spravidla na celé funkčné obdobie písomne poverí zastupovaním starosta do 60 dní od zloženia sľubu starostu; ak tak neurobí, zástupcu starostu zvolí miestne zastupiteľstvo. Zástupca starostu môže byť len poslanec miestneho zastupiteľstva. Zástupca starostu zastupuje starostu v čase jeho neprítomnosti alebo nespôsobilosti na výkon funkcie v rozsahu určenom starostom v písomnom poverení.“.

Zákonná lehota na poverenie výkonom funkcie námestníka primátora mesta a subsidiárny mechanizmus poverenia mestským zastupiteľstvom sú žiaduce v záujme zabezpečenia zriadenia tejto funkcie. Obdobnú úpravu obsahujú aj zákon č. 369/1990 Zb. o obecnom zriadení v znení neskorších predpisov a návrh novely zákona č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200).

Ústavnoprávny výbor NR SR

**Gestorský výbor odporúča schváliť.**

1. **K čl. I, 23. bodu**

V § 15a odsek 3 znie:

„(3) Zástupca starostu, ktorý je dlhodobo uvoľnený na výkon funkcie, sa na účely zdravotného poistenia, sociálneho poistenia a na účely starobného dôchodkového sporenia posudzuje ako zamestnanec v pracovnom pomere.“.

Ide o spresnenie predmetného ustanovenia v súlade s osobitnými predpismi.

Ústavnoprávny výbor NR SR

**Gestorský výbor odporúča schváliť.**

1. **K čl. I, 27. bodu**

Nadpis pod označením § 18 znie: „Štatút“.

Pripomienka reflektuje na zavedenú legislatívnu skratku v § 3 ods. 4 (čl. I, 4. bod návrhu zákona).

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 27. bodu**

V § 18 ods. 1 v úvodnej vete sa slová „štatút mesta“ nahrádzajú slovom „štatút“.

Pripomienka reflektuje na zavedenú legislatívnu skratku v § 2 ods. 2 zákona Slovenskej národnej rady č. 401/1990 Zb. o  meste Košice v znení neskorších predpisov.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 27. bodu**

V § 18 ods. 1 písmeno c) sa slová „pôsobnosti mesta“ nahrádza slovom „pôsobností“.

Legislatívno-technická pripomienka spresňuje predmetné ustanovenie.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 27. bodu**

V § 18 ods. 1 písmeno d) sa slovo „ktorým“ nahrádza slovom „ktorými“.

Gramatická pripomienka.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 28. bodu**

V § 19 odsek 3 sa odkaz na poznámku pod čiarou 6b) nahrádza odkazom na poznámku pod čiarou 6c) a samotná poznámka pod čiarou sa označuje ako poznámka pod čiarou 6c) dvakrát.

Legislatívno-technická pripomienka opravuje chybné označenie novozavedenej poznámky pod čiarou.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 32. bodu**

V § 27a prvá veta znie: „Konanie o uložení pokuty právoplatne neukončené pred 1. januárom 2013 sa ukončí podľa právnej úpravy účinnej do 31. decembra 2012.“.

Pripomienka novo formuluje časť prechodného ustanovenia tak, aby spĺňalo legislatívno-technické požiadavky.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 32. bodu**

Text v § 27a sa označuje ako odsek 1 a § 27a sa dopĺňa odsekmi 2 a 3, ktoré znejú:

„ (2) Námestníci primátora ustanovení do funkcie pred 1. januárom 2013 zostávajú vo funkcii aj naďalej, ak primátor nepoverí zastupovaním nových námestníkov najneskôr do 1. februára 2013.

(3) Zástupca starostu ustanovený do funkcie pred 1. januárom 2013 zostáva vo funkcii aj naďalej, ak starosta nepoverí zastupovaním nového zástupcu najneskôr do 1. februára 2013.“.

Nové prechodné ustanovenie umožňuje vymenovanie nových zástupcov starostov resp. námestníkov primátora hneď po nadobudnutí účinnosti tohto zákona.

Ústavnoprávny výbor NR SR

**Gestorský výbor odporúča schváliť.**

1. **K čl. II**

Čl. II znie:

**„**Tento zákon nadobúda účinnosť 1. januára 2013 okrem čl. I dvanásteho bodu § 10 ods. 2 prvej vety a čl. I dvadsiateho prvého bodu § 14 ods. 2, ktoré nadobúdajú účinnosť dňom vyhlásenia volieb do orgánov samosprávy obcí v roku 2014.“.

Pripomienka novo formuluje ustanovenie návrhu zákona o nadobudnutí jeho účinnosti tak, aby spĺňalo legislatívno-technické požiadavky a zároveň vypúšťa obsahovo nadbytočné slová.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 35 s  odporúčaním gestorského výboru **schváliť**.

**VI.**

Gestorský výbor na základe stanovísk výborov k  **návrhu** **poslancov Národnej rady Slovenskej republiky Otta BRIXIHO, Richarda RAŠIHO, Pavla PAŠKU a Milana GÉCIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199)** vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **návrh** **poslancov Národnej rady Slovenskej republiky Otta BRIXIHO, Richarda RAŠIHO, Pavla PAŠKU a Milana GÉCIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199)** v znení schválených pozmeňujúcich a doplňujúcich návrhov uvedených v tejto správe a prednesených v rozprave **s c h v á l i ť.**

Spoločná správa výborov Národnej rady Slovenskej republiky o **návrhu** **poslancov Národnej rady Slovenskej republiky Otta BRIXIHO, Richarda RAŠIHO, Pavla PAŠKU a Milana GÉCIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199a)** bola schválená v druhom čítaní uznesením gestorského výboru č. 45 zo  16. októbra 2012.Výbor určil poslanca **Tibora GLENDU** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom poslaneckom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Igor C H O M A,** v. r.

predseda

Výboru NR SR pre verejnú správu

a regionálny rozvoj

Bratislava 16. októbra 2012